STJERNEN   •  NUMMER  8  •  AUGUST  1996 

KIRKENYT 


Medlemsskare  i  Danmark 
kan  dobles  på  5  år 


De  kom  fra  nær 
og  fjern  for  at  høre 
profetens  røst.  Mere 
end  1600  mennesker 
strømmede  til  kirke- 
bygningen på  Magle  - 
gårds  Allé  for  at  hø- 
re profetens  budskab 
til  danskerne. 

Budskabet  lød  til  alle 
tilstedeværende  fra 
profeten,  der  var  hæs  i 
stemmen  efter  et  rejsepro- 
gram, der,  så  vidt  vides, 
endnu  ikke  er  foretaget  af 
nogen  af  Kirkens  tidligere 
profeter.  Profeten  har  på 
under  en  måned  tilbragt  18 
dage  i  Asien  og  næsten  en 
uge  i  Europa,  hvor  han  har 
talt  til  tusinder  af  medlem' 
mer  og  fuldtidsmissionærer. 

-  Jeg  har  talt  så  meget, 
at  jeg  næsten  har  slidt 
stemmen  op,  sagde  præsi- 
dent Hinckley. 

Ved  to  firesides,  hvor 
medlemmer  og  gæster  sad 
tæt  pakket  i  den  store  byg- 
ning på  Maglegårds  Allé, 
fortalte  profeten  om  sit  be- 
søg i  Spanien,  hvor  man 
netop  havde  foretaget  det 
første  spadestik  til  templet  i 
Madrid. 

-  Vi  har  også  lige  indvi- 
et et  tempel  i  Hong  Kong, 
sagde  profeten  og  fortsatte: 

»Men  jeg  er  også  ked  af 
det,  for  arbejdet  går  lang- 
somt i  Danmark  og  Holland 
og  Belgien.  Jeg  ville  ønske, 


at  vi  havde  templer  i  disse 
lande.  Jeg  ville  ønske,  at  vi 
havde  et  tempel  her  i  Kø- 
benhavn. Men  der  er  ikke 
nok  af  jer  til  at  forsvare  ud- 
giften. Jeg  opfordrer  jer  til 
at  bede  og  arbejde  og  arbej- 
de og  bede  for  at  øge  Kir- 
kens medlemstal  i  dette 
land«,  sagde  præsident 
Hinckley. 

Ved  fireside  nummer  ét, 
sagde  profeten  bl.a,  at  det 


for  ham  var  et  frygtindgy- 
dende ansvar  at  skulle  styr- 
ke medlemmernes  tro. 

-  Det  er  et  frygtindgy- 
dende ansvar  at  styrke  jeres 
tro  og  opmuntre  jer  til  at 
leve  evangeliet  fuldere. 

Før  profeten  talte  ved 
begge  møder,  henviste  både 
ældste  Oaks  og  Doxey  til 
familieproklamationen. 

-  Det  er  en  vidunderlig 
udtalelse,  sagde  præsident 


Præsident  Gordon  B . 
Hinckley 


Hinckley,  men  den  betyder 
intet,  medmindre  vi  bringer 
dens  principper  ind  i  vores 
liv.  Det  er  det  samme  med 
standardværkerne,  sagde 
profeten. 

Et  pagtsfolk 

Profeten  talte  også  om  pag- 
ter, og  om  hvordan  vi  er  et 
pagtsfolk. 

-  Vi  har  så  at  sige  indgå- 
et en  kontrakt  med  Gud  og 
Jesus.  Vi  er  et  pagtsfolk,  og 
det  er  meget  alvorligt. 

Da  vi  hver  især  tilslutte- 
de os  Kirken,  blev  vi  en  del 
af  et  pagtsfolk,  og  hver  gang 
vi  nyder  nadveren,  gør  vi 
det  ikke  blot  for  at  mindes 
hans  Søn,  men  vi  påtager 
os  Jesu  Kristi  navn  og  lover 
at  holde  hans  befalinger. 

-  Vi  er  et  pagtsfolk,  og 
store  er  vore  forpligtelser, 
sagde  præsident  Hinckley. 

Disse  forpligtelser  gør,  at 
vi  må  rejse  os  over  mæng- 
den, forklarede  profeten  og 
være  venligere,  mere  gav- 
milde, høfligere  og  være  be- 
tænksomme og  række  mere 
ud  til  andre  mennesker. 

Vær  ikke  af  verden 

Til  Kirkens  unge  mennesker 
sagde  profeten: 

-  Underlæg  jer  ikke 
alt  det  snavs,  der  er  i  ver- 
den. Få  den  styrke,  der  skal 
til  for  at  sige  nej.  Hvis  I 

Hundredevis  af  medlemmer 
stod  i  kø  for  at  komme  ind 
og  høre  profeten. 
(Foto:  Lena  Fang) 


Køen  nåede  hele  vejen 
rundt  om  bygningen. 
(Foto:  Lena  Fang) 


er  stærke,  vil  de  andre 
se  jer,  og  også  ønske,  at 
de  holdt  disse  standar- 
der. 

Lad  være  med  at  misbruge 
Herrens  navn.  Brug  ikke  et 
snavset  sprog. 

I  vil  blive  meget  lykkeli- 
gere, hvis  1  gifter  jer  inden 
for  Kirken.  Det  er  bedre  i 
templet  -  mere  sikkert. 


Kun  der  kan  et  ægteskab 
blive  beseglet  for  tid  og 
evighed. 

Profeten  opfordrede  også 
alle  Kirkens  unge  til  at  få 
en  uddannelse. 

-  Det  er  nøglen  til  frem- 
tidens muligheder,  sagde 
præsident  Hinckley.  Gud 
har  pålagt  os,  at  vi  skal  stu- 
dere. Både  åndelige  og  ti- 


melige ting.  En  uddannelse 
vil  velsigne  jeres  børns  liv 
-  og  ligeledes  Kirken,  hvor 
I  vil  bringe  ære  til  dette 
værk. 

-  Jeg  tøver  ikke  med  at 
love  jer,  at  tiden  vil  kom- 
me, hvor  I  vil  knæle  og 
takke  Gud,  sagde  profeten 
til  de  tilstedeværende  unge 
mennesker. 


Til  præstedømmebærerne 

-  I  præstedømmebærere 
har  noget,  der  er  meget 
værdifuldt,  sagde  præsident 
Hinckley  til  alle  brødrene, 
der  var  tilstede  ved  møder- 
ne. 

—  Behandl  jeres  hustru- 
er med  kærlighed.  Det  er 
en  stor  sorg,  at  der  er  hu- 
struer, der  bliver  mishand- 

En  kirkesal  fyldt  med  spændte 
fuldtidsmissionærer  venter  på 
profetens  ankomst.  (Foto: 
SP) 


l  forgrunden  ældste  og  søster 
Soelberg,  der  tjener  på 
Lolland  og  bag  dem  ældste  og 
søster  Johnson,  der  arbejder 
på  missionkontoret. 
(Foto:  SP) 


let.  Ingen  mand,  der  mis- 
bruger sin  hustru,  sine 
børns  mor,  kan  ære  sit  præ- 
stedømme. 

I  kan  ikke  komme  i  det 
øverste  rige,  uden  at  I  går 
hånd  i  hånd. 

Ved  den  sene  fireside 
sagde  profeten: 

-  Man  kan  ikke  udøve 
præstedømmelig  retfærdig- 


hed og  samtidig  misbruge  sin 
familie.  Profeten  opfordrede 
Kirkens  medlemmer  til  ikke 
at  slå  og  misbruge  børn. 

—  Tværtimod  skal  vi  op- 
drage vore  børn  i  en  atmos- 
fære af  kærlighed  og  re- 
spekt, sagde  præsident 
Hinckley. 

Profeten  fortalte  at  én 
gang  om  måneden  samledes 


hele  hans  udvidede  familie, 
der  omfatter  25  børnebørn 
og  14  oldebørn  plus  børn  og 
svigerbørn. 

-  Når  vi  sådan  er  samlet,  og 
jeg  sidder  og  ser  på  dem  alle 
sammen,  spørger  jeg  mig 
selv:  »Hvordan  kan  det  la- 
de sig  gøre?«  »Alle  disse?« 

Og  så  er  jeg  forundret 
over  Herrens  gaver. 


-  Jeg  håber,  at  jeg  er  værdig 
til  at  bære  titlen  patriark 
for  min  familie,  sagde  præ- 
sident Hinckley. 

Kirken  har 

mere  end  9  millioner 

medlemmer 

Kirken  har  nu  mere  end  9 
millioner  medlemmer  over 
hele  verden.  Nogle  bor, 

Præsident  Hinckley 
er  ankommet. 
(Foto:  SP) 


hvor  der  er  tusinde  af  med- 
lemmer, og  andre  hvor  der 
blot  er  nogle  få. 

-  Vi  har  ikke  alle  sam- 
men det  store  billede,  for- 
klarede profeten. 
Kirken  virker  i  mere  end 
150  nationer.  Vi  er  blevet 
en  stor  og  stærk  kirke.  Der 
er  kun  6  kirker,  der  er  større 
i  hele  USA. 

Vi  er  den  andenstørste 
kirke  i  staten  Californien, 
fortalte  profeten. 

Vi  er  blevet  en  kraft  for 
det  gode. 

-  Men  jeg  har  en  bøn, 
og  det  er,  at  Herren  vil  røre 
ved  hjerterne  hos  dansker- 
ne. I  år  2000  er  det  150  år 
siden  evangeliet  kom  til 
Danmark.  I  dag  bliver  med- 
lemmerne af  Kirken  i  Dan- 
mark -  de  immigrerer  ikke 
-  der  er  ikke  fordele  ved  at 
immigrere  mere. 


-  Bliv  her  og  opbyg  Her- 
rens rige.  Det  er  en  mulig- 
hed og  en  stor  udfordring. 

-  Bed  for,  at  Herrens 
ånd  må  regere  over  denne 
nation.  Hvis  vi  beder  kraf- 
tigt nok,  kan  der  på  en  eller 
anden  måde  ske  mirakler, 
sagde  profeten.  Vi  kan  gøre 
noget!  Vi  kan  tale  med 
mennesker,  gøre  en  god  ger- 
ning. Det  vil  måske  åbne 
en  dør  eller  et  hjerte. 

Fordoble  medlemstallet 

o    r*  o 

pa  5  ar 

Profeten  sagde  ligeud  til  af- 
tenens deltagere,  at  der  bur- 
de være  flere  medlemmer  i 
Danmark.  I  kunne  sagtens 
fordoble  jeres  medlemstal 
på  5  år  -  hvis  I  vil  arbejde 
og  bede  og  bede  og  arbejde. 

-  Men  I  skal  koncentre- 
re jer  og  gå  frem  i  tro  og 
uden  frygt.  Jeg  tror  virkelig 
på,  at  det  kan  lade  sig  gøre, 
sagde  profeten,  der  også 
proklamerede,  at  dette  er  ti- 
dernes fylde  uddeling. 

-  I  lever  længere,  fordi  I 
er  en  udvalgt  slægt.  Vi  har 
alle  velsignelserne,  nøgler 


Bror  Jes  Garn  på  orglet 
leder  forsamlingen  i  »Hav 
tak  for  profeten  du  sendte . « 

(Foto:  SP) 

og  evangeliets  autoritet. 

I  er  en  udvalgt  generati- 
on. 

Vi  er  et  ejendommeligt 
folk,  sagde  profeten  og 
tilføjede,  at  jo  mere  verden 
bevæger  sig  i  den  retning 
den  gør  -  desto  mere  ejen- 
dommelige vil  vi  være. 
Tak  Herren  for  ejendom- 
melige mennesker,  sagde 
profeten. 

-  Jeg  står  som  et  levende 
vidne,  med  en  viden  om  at 
Gud  lever  og  Jesus  Kristus 
er  hans  søn.  Præstedømmet 
findes  på  jorden  og  himlen 
er  ikke  forseglet,  sluttede 
Herrens  profet  til  dansker- 
ne, der  spontant  rejste  sig 
og  sang  »Gud  vær  med  dig 
til  vi  ses  igen«,  idet  profe- 
ten og  følge  forlod  bygnin- 
gen for  at  besøge  Den  Lille 
Havfrue  og  slappe  lidt  af  på 
hotellet  før  de  fortsatte  de- 
res rejse  til  Tyskland. 

Søster  Hinckley 

Søster  Hinckley,  der  på 
grund  af  træthed  havde 
bedt  om  ikke  at  sidde  på 
forhøjningen  under  de  to  fi- 


Efter  mødet  var  slut, 
hyggede  de  mange 
mennesker  sig  i  solskinnet 
udenfor  kirken. 
(Foto:  SP) 


resides,  var  tilstede  blandt 
forsamlingen.  Stavsmission- 
ærerne  og  Den  Danske 
Mission  fik  den  store  glæde 
at  høre  søster  Hinckley  ta- 
le. Der  var  ikke  et  øje  tørt. 
Søster  Hinckley  underholdt 
på  bedste  vis  de  unge  æld- 
ster  og  søstre,  der  klukkede 
over  hendes  charme. 

-  Jeg  ved  godt,  at  I  hel- 
lere vil  høre  på  min  mand, 
sagde  søster  Hinckley,  så 
hvis  jeg  vil  have,  at  I  skal 
være  mine  venner,  så  bør 
jeg  fatte  mig  i  korthed.  Det- 
te sagde  søster  Hinckley  he- 
le to  gange,  den  sidste  gang 
efter  at  hun  havde  talt  et 
godt  stykke  tid,  hvilket  fik 
mange  i  forsamlingen  til  at 
trække  på  smilebåndet  sam- 
tidig med  at  de  ønskede, 
hun  ville  fortsætte. 

-  Der  er  mange,  der  un- 
drer sig  over,  hvordan  det 


Medlemmer  af  koret 
og  forsamlingen  synger 
»Gud  vær  med  dig 
til  vi  ses  igen« . 
(Foto:  SP) 

Profeten  sang  også  med. 

(Foto:  SP) 


er  at  bo  sammen  med  Her- 
rens profet,  sagde  søster 
Hinckley.  Nogle  gange  går 
jeg  også  rundt  derhjemme 
og  siger  til  mig  selv:  »Du  er 
jo  gift  med  Herrens  profet« 
og  det  gør  mig  hunderæd. 

Oversættere  og  ældste 
og  søster  Oaks 

Ældste  og  søster  Oaks  talte 
også  ved  begge  møderne  og 
deres  taler  gav  anledning  til 
flere  morsomme  stunder 
med  deres  respektive  tolke. 
Søster  Oaks  stoppede  flere 
gange  undrende  op  og  kig- 
gede på  søster  Jensen  fra 


Frederiksberg  Ward,  som 
om  hun  ikke  havde  oversat 
alt  det,  hun  sagde,  og  kon- 
klusionen var,  at  dansk  var 
da  et  mærkeligt  sprog. 

Ældste  Oaks,  fra  De 
Tolvs  råd,  refererede  en 
samtale  han  havde  haft 
med  missionspræsident  An- 
dersen, hvor  det  blev  kon- 
stateret, at  missionærerne  i 
gennemsnit  i  Danmark  un- 
derviser i  tre  lektioner  om 
ugen. 

-  Disse  missionærer  er 
her  for  at  undervise  i  evan- 
geliet. De  kunne  undervise 
i  6  lektioner  hver  eneste 
dag. 

Jeg  beder  jer  så  indtræn- 
gende -  sæt  dem  i  gang 
med  at  undervise.  3  lektio- 
ner om  ugen  er  ikke  nok  til 
at  få  værket  til  at  gå  frem- 
ad, brødre  og  søstre. 

Arbejd  sammen  med 
stavsmissionærerne,  opfor- 


Præsident  Hinckley  vinker  til 
deltagerne.  Og  så  går  turen 
videre  til  Den  Lille  Havfrue 
og  hotellet  i  København. 
(Foto:  SP) 


drede  ældste  Oaks.  En  an- 
den måde  at  gøre  det  på  er 
ved  at  være  villig  til  at  tale 
om  sin  religion. 

Vær  villig  til  at  sige: 
»Min  religion  gør  mig  lyk- 
kelig!« eller  »kan  du  lide  at 
læse?«.  Mange  mennesker 
kan  stadigvæk  godt  lide  at 
læse. 

Så  kan  man  sige:  »Jeg 
har  en  bog  jeg  godt  vil  give 
dig.« 

Du  kan  fortælle,  hvad 
den  handler  om.  Prøv  at 
vække  deres  interesse,  sag- 
de ældste  Oaks. 

-  Hvis  vi  er  opmærk- 
somme på  disse  muligheder, 
så  skaber  vi  flere  mulighe- 
der for  at  missionærerne 
kan  undervise  i  lektioner. 

Musikken  til  de  to  fires- 
ides  blev  leveret  af  Køben- 
havns Stavs  kvindekor,  der 
på  dansk  sang  en  salme  af 
Carl  Nielsen  og  en  original 
komposition,  der  er  skrevet 
som  en  gave  til  Tabernakel- 
koret. Koret  sang  meget 
smukt  og  var  gennem  deres 
musik  med  til  at  øge  den 
gode  ånd,  der  var  tilstede 
ved  disse  møder. 

Susanne  Perkins 

Fra  Kristus-statuen  til 
den  lille  havfrue 


Det  rygtedes  hurtigt 
over  det  ganske  land, 
at  selveste  profeten 
ville  komme.  Det  var 
næsten  ikke  til  at  tro 
og  helt  sikkert  var 
det  da  heller  ikke 
før  blot  5  uger  før 
selve  dagen. 


For  de  mere  end  1600 
mennesker,  der  med 
glæde  deltog  i  de  tre  møder, 
afholdt  i  kirkebygningen  på 
Maglegårds  Allé  83  den  14- 
juni  1996,  blev  det  en  ube- 
skrivelig dejlig  oplevelse, 
der  bestemt  ikke  går  i  glem- 
mebogen lige  med  det  sam- 
me. 

For  de  brødre  i  Køben- 
havns Stav,  der  havde  fået 
til  opgave  at  sørge  for  at  alt 
gik  glat,  går  denne  begiven- 
hed vist  aldrig  nogen  sinde 
i  glemmebogen. 

Bror  Lasse  Jansen,  med- 
lem af  København  Stavs 
høj  råd,  var  af  Stavspræsi- 
dentskabet  blevet  bedt  om 
at  stå  for  hele  arrangemen- 
tet omkring  profetens  be- 
søg. Dette  var  en  stor  og 
meget  tidskrævende  opga- 
ve, men  også  meget  spæn- 
dende, udtrykte  bror  Jansen 
til  »Kirkenyt«  efter  at  det 
hele  var  overstået. 

Der  var  mange  detaljer, 
der  skulle  falde  på  plads  og 
ordnes,  lige  fra  stedet,  hvor 
møderne  skulle  afholdes  til 
profetens  sikkerhed. 


■ 


Indtil  Københavns  Stav  af 
Salt  Lake  blev  informeret 
om,  at  profeten  kun  ønske- 
de at  tale  i  en  af  vore  egne 
kirkebygninger,  var  både 
Bellacenteret  og  Forum  på 
tale.  Begge  disse  faciliteter 
ville  have  gjort  selve  det 
praktiske  arrangement  en 
del  lettere  at  håndtere,  men 
set  i  bakspejlet  var  der 
mange  fordele  ved  at  holde 
møderne  i  vores  egen  byg- 
ning. Der  var  en  følelse  af 


nærhed  og  samhørighed, 
som  måske  ville  have  været 
vanskeligt  at  føle  i  et  kæm- 
pe kongrescenter. 

Mange  søskende  har  gi- 
vet udtryk  for  den  dejlige 
oplevelse  det  var,  at  se  så 
mange  mennesker  roligt  og 
afslappet  vente  i  kø  for  at 
komme  ind  og  lytte  til  Her- 
rens profet. 

—  Alle  dem,  der  var  in- 
volveret i  det  praktiske  ar- 
bejde omkring  dette  arran- 


Præsident  og  søster  Hinckley 
ankommer  med  privatfly 
til  Københavns  Lufthavn. 
(Foto:  SP) 


gement,  fortjener  et  skul- 
derklap, siger  Lasse  Jansen, 
der  også  ønsker  at  takke 
Kirkens  mange  medlemmer 
for  deres  store  samarbejds- 
vilje og  forståelse  på  selve 
dagen. 

-  De  sikkerhedsmæssige 
forholdsregler,  der  blev  im- 
plementeret under  profet- 
ens besøg,  var  ikke  noget  vi 
bare  selv  havde  fundet  på, 
siger  Lasse  Jansen.  Det  var 
ting,  der  specifikt  var  blevet 
os  pålagt.  Det  var  derfor 
dejligt,  at  medlemmerne, 
gennem  utrolig  samarbejds- 
vilje, var  med  til  at  få  det 
praktiske  til  at  fungere  opti- 
malt. 

Kom  med  privatfly 

Det  var  en  lille,  men 
spændt  velkomstgruppe,  der 
stod  og  trippede  i  Køben- 
havns Lufthavn.  Præsident 
Gordon  B.  Hinckley  og  hu- 
stru samt  ældste  Dallin  H. 
Oaks  med  hustru  skulle  an- 
komme med  følge.  I  luft- 
havnen ventede  både  præ- 
sident Doxey  (områdepræ- 
sidenten) og  præsident  An- 
dersen (præsident  for  Den 
Danske  Mission),  begge 
med  deres  hustruer.  Men 
ved  selve  flyet  var  det  kun 
præsident  Johan  S.  Koch 
samt  chauffører  og  sikker- 
hedsfolk, der  var  sluppet 
igennem  den  tætte  luft- 

havnssecurity.  Ved  hjælp  af 
stædighed  og  bror  Finn 
Lykkegårds  diplomatiske 
evner,  lykkedes  det  dog  og- 
så undertegnede  »Kirke- 
nyt«-medarbejder  og  en 
journalist  fra  »Church 
News«  at  slippe  igennem 
lugen  og  »Kirkenyts«  læse- 
re kan  derfor  på  egen  hånd 
følge  profeten  lige  fra  hans 
første  ankomst  i  landet. 

Gennem  ihærdigt  arbej- 
de var  det  lykkedes  bror  Las- 
se Jansen  at  arrangere  VIP- 


status  for  profeten  og  hans 
følge.  Dette  betød,  at  profe- 
ten blev  mødt  ved  foden  at 
flyet,  samt  at  alle  officielle 
formaliteter,  så  som  told  og 
pas  var  foretaget,  før  de  an- 
kom. Profeten  havde  selv 
ytret  ønske  om  at  se  Carl 
Bloch  malerierne  på  Frede- 
riksborg Slot,  og  ligeledes 
ønskede  han  at  se  Kristusfi- 
guren  i  Domkirken.  Tiden 
var  knap,  da  hele  den  danske 
mission  allerede  kl.  14:00 
havde  møde  med  profeten. 


Herrens  profet  i  Danmark 

Det  var  et  privatfly  fra  'The 
Huntsman  Chemical  Cor- 
poration', der  ankom  denne 
dejlige  solskinfyldte  formid- 
dag. Efter  hvad  »Kirkenyt« 
har  erfaret,  er  det  et  privat 
medlem  af  Kirken,  der  gra- 
tis stiller  sit  fly  til  rådighed 
for  profeten,  så  han  har  mu- 
lighed for  at  nå  rundt  til  så 
mange  af  Kirkens  medlem- 
mer som  muligt. 

Fra  det  øjeblik  profeten 
trådte  ud  af  flyverens  dør, 


var  det  for  os,  der  stod  ved 
dens  fod  en  meget  speciel 
oplevelse. 

-  Det  slog  bunden  ud  af 
mig,  siger  Lasse  Jansen,  der 
er  et  omvendt  medlem  af 
Kirken. 

-  Fra  det  øjeblik  han 
trådte  ud  af  flyveren  var  det 
en  meget  speciel  fornem- 
melse. Jeg  var  overhovedet 
ikke  i  tvivl  om,  at  han  var 
profeten.  Det  styrkede  mit 
vidnesbyrd,  og  jeg  synes, 
det  var  en  forsmag  på  'kro- 


Et  udsnit  af  velkomstkomiteen. 
Fra  venstre:  Finn  Lykkegård, 
Lasse  Jansen,  Ole  Madsen, 
Johan  S.  Koch,  Susanne 
Perkins  og  Gary  Hart. 

(Foto:  SP) 

nen'  -  den  pris,  vi  kan  få  en 
dag,  hvis  vi  er  trofaste.  Jeg 
kan  bedre  forestille  mig, 
hvordan  det  vil  være,  at 
være  i  nærheden  af  Kristus, 
sagde  bror  Jansen. 

-  Jeg  har  blot  ét  ønske 
og  det  er,  at  alle  kunne  ha- 
ve  haft  den  mulighed  for  at 
være  i  nærheden  af  profe' 
ten. 

Carl  Bloch  malerier 

Profeten  og  følget  kørte  ad 
motorvejen  til  Nordsjæl- 


land, hvor  præsident  og  sø- 
ster Hinckley  langsomt  ar- 
bejdede sig  op  ad  den  stejle 
stentrappe,  der  leder  til  det 
forholdsvis  mørke  rum, 
hvor  malerens  mestervær- 
ker om  Frelserens  liv  hæn- 
ger til  skue  for  alle. 

Kirkens  medlemmer  vil 
kunne  nikke  genkendende 
til  mange  af  malerierne,  da 
Kirken  for  nogle  år  siden 
fik  tilladelse  til  at  låne  ma- 
lerierne til  brug  i  diverse 
undervisningsmateriale.  Td 


gengæld  finansierede  Kir- 
ken restaureringen  af  male- 
rierne og  besøgende  på  slot- 
tet vil  bemærke  maleriernes 
forbedrede  stand  og  dejlige 
klare  farver. 

For  at  beskytte  maleri- 
erne er  det  ikke  tilladt,  at 
tage  billeder  med  blitz, 
men  »Kirkenyt«  fik  dog  til- 
ladelse til  at  tage  ét  enkelt 
billede  af  præsident  og  sø- 
ster Hinckley  med  ældste 
og  søster  Oaks  foran  maleri- 
erne. 


Efter  besøget  på  Frederiks- 
borg Slot  gik  turen  til  Van- 
løse, hvor  Præsident  og  sø- 
ster Koch  i  deres  hjem  var 
værter  ved  en  dansk  fro- 
kost. Maden  må  have  været 
vidunderlig,  for  profeten  re- 
fererede flere  gange  i  da- 
gens løb  til  den  dejlige  dan- 
ske mad. 

Efter  frokosten  hos 
stavspræsidenten  gik  turen 
i  al  hast  til  Domkirken  i 
København,  hvor  Thor- 
valdsens Kristusfigur  står 


Præsident  Hinckley  hilser 
på  de  danske  sikkerhedsfolk 
Benny  Christensen,  Henrik 
Olsen  og  Finn  Lykkegård 
samt  journalisten  fra  Church 
News,  John  Hart. 
(Foto:  SP) 


Ældste  Dallin  H.  Oaks 
og  hustru. 
(Foto:  SP) 

Ældste  Dallin  H.  Oaks  hilser 
på  søster  Nunne  Andersen. 
(Foto:  SP) 


Søster  Koch,  søster  Hinckley 
og  søster  Andersen  nyder 
solen  på  slotspladsen 
i  Hillerød. 
(Foto:  SP) 


Præsident  Gordon  B . 
Hinckley  og  hustru  med 
ældste  Dallin  H.  Oaks 
i  Frederiksborg  slot  foran 
Carl  Bloch  malerierne, 
som  profeten  selv  havde 
ønsket  at  se. 
(Foto:  SP) 

Profeten  nød  en  stille  stund 
foran  malerierne  i  den  mørke 
alcove  over  slottets  kirke. 

(Foto:  SP) 


Ældste  og  søster  Oaks 
beundrede  kirkens  smukke 
udsmykning. 
(Foto:  SP) 


Præsident  og  Søster  Hinckley 
besøger  Domkirken  i 
København,  hvor 
Thorvaldsens  kristusfigur 
står. 
(Foto:  SP) 


bag  alteret  og  figurer  af  de 
oprindelige  Tolv  Apostle 
slår  ring  omkring  bænkene. 
Præsident  og  søster  Hinck- 
ley  havde  selv  bedt  om  at 
se  den  berømte  statue,  der 
florerer  i  smukke  hvide 
marmorkopier  rundt  om- 
kring i  Kirkens  besøgscen- 
tre.  Orglet  i  Domkirken, 
der  er  fuldstændigt  nyt, 
stemte  i,  næsten  i  det  øje- 
blik profeten  trådte  ind  af 
døren  og  til  orglets  brusen- 
de toner  kunne  profeten 
og  hans  følge  betragte  den 
smukke  figur. 

Samme  aften  skulle  et 
drengekor  fra  England  give 
koncert  i  kirken,  og  korets 
medlemmer  kom  ind  i  kir- 


ken og  tog  deres  pladser  til 
en  prøve,  mens  profeten 
var  tilstede.  Betaget  af  deres 
vidunderlige  sang  satte  pro- 
feten sig  ned  på  en  af  de 
bagerste  bænke  og  nød  de 
vidunderlige  klange  disse 
engelske  drenge  producere- 
de under  deres  leders  træ- 
nede hånd,  drengene  intet- 
anende, at  der  blandt  deres 
lille  skare  af  tilhørere  sad 
Herrens  profet.  Profeten 
nød  musikken  og  var  ked  af 
at  skulle  haste  videre,  men 
ældsterne  og  søstrene  ven- 
tede spændt  i  bygningen  på 
Maglegårds  Allé. 

For  de  mange  fremmød- 
te, hvoraf  mange  var  kom- 
met langvejs  fra,  blev  det  en 


uforglemmelig  oplevelse  at 
lytte  til  Herrens  ord  og  for- 
maninger til  os  netop  nu. 

Bror  Lasse  Jansen,  der  til 
det  sidste  var  sammen  med 
profeten,  fortalte,  hvordan 
alle  de  involverede  lige  til 
det  sidste  øjeblik  havde  væ- 
ret spændte  og  nervøse  for 
at  alt  ville  klappe,  som  det 
skulle. 

-  Ja,  dagen  før  profeten 
skulle  komme  kunne  jeg 
slet  ikke  sove,  fortæller  bror 
Jansen.  Men  efterhånden 
som  vi  havde  kørt  rundt 
med  profeten  hele  dagen  og 
set  hans  store  kærlighed  og 
omsorg  for  os,  slappede  vi 
helt  af.  Omsorg  var  også  det 
sidste  profeten  viste,  lige 


inden  han  atter  gik  om 
bord  i  flyet  i  Kastrup.  Han 
ventede,  til  alle  de  andre 
var  gået  om  bord  i  flyveren, 
så  trak  han  mig  til  side  og 
sagde:  »Tak  for  alt  det,  du 
har  gjort  for  os.« 

-  For  mig  var  det  en  stor 
ting,  siger  Lasse,  der  tilføjer 
at  dette  for  ham  viste,  at 
profeten  er  en  stor  mand, 
og  at  han  nu  personligt  har 
oplevet,  at  I  Guds  Kirke  er 
alle  lige. 

-  Jeg  føler,  at  jeg  er  villig 
til  at  give  mit  liv  for  Her- 
rens sag,  sluttede  bror  Jan- 
sen, der  nu  forhåbentlig 
kan  sove  lidt  roligere  om 
natten. 

Susanne  Perkins 


Samarbejde  er  kodeordet 

København  stav  har  indført  en  nyskabelse 


I forbindelse  med  UV- 
arbejdet  har  Københavns 
Stav  oprettet  en  ny  kaldel- 
se. Staven  har  kaldet  et  æg- 
tepar, der  skal  fungere  som 
stavens  UV-forældre. 

Denne  nyskabelse  skal 
være  et  bindeled  mellem 
staven  og  UV-rådet  og 
wards/grens  UV-forældrene. 

Stavens  UV-repræsen- 
tant,  både  den  mandlige  og 
kvindelige  repræsentant, 
arbejder  med  en  høj  grad  af 
effektivitet  og  entusiasme 
og  har  her  igennem  formået 
at  oparbejde  et  vidunderligt 
fællesskab  i  UV-gruppen. 
Som  resultat  er  deltagelsen 
i  UV-aktiviteterne  steget 
stødt  gennem  hele  foråret, 


Søster  Heidi  Olsen  var 
en  af  talerne  ved  dette 
første  nadvermøde. 
(Foto:  Meilsøe) 


både  når  det  drejer  sig  om 
de  fysiske  udfoldelser,  men 
også  de  mere  åndelige  og 
intellektuelle  aktiviteter 
har  set  et  øget  deltagerni- 
veau. 

UV-nadvermøde 

For  at  støtte  og  yderligere 
motivere  stavens  unge  har 
man  i  staven  indført  et  spe- 
cielt nadvermøde  kun  for 
UV-gruppen,  som  falder 
den  sidste  søndag  i  hver 

måned.  Dette  har  vist  sig  at 
være  en  succes  fra  begyn- 
delsen. Det  første  møde 
blev  fastsat  til  den  28.  april 
1996  og  var  lidt  historisk, 
idet  det  var  det  første  af  sin 
art  i  Danmark.  Vi,  der  ar- 
bejdede med  tilrettelæggel- 
sen af  dette  arrangement 
var  meget  spændte  på, 
hvorledes  de  unge  ville 
bakke  op  om  denne  nyska- 
belse. Vi  havde  set  en  stig- 
ning i  aktivitetsniveauet 
gennem  de  seneste  måneder 


og  vores  håb  var,  at  vi  kun- 
ne samle  omkring  50  unge 
til  dette  første  møde.  Da 
mødet  løb  af  stabelen,  var 
der  65  tilstede.  Det  var  et 
nadvermøde,  der  fuldstæn- 
digt var  organiseret  og  ud- 
ført af  UV'erne  selv  og  UV- 
forældrene  var  der  bare  som 
støtte  og  opbakning. 

Det  blev  en  meget  spe- 
ciel åndelig  oplevelse  at 
være  så  mange  UV'er  tilste- 
de. Det  var  en  dejlig  ople- 
velse at  mærke  den  ro  (der 


var  ingen  små  børn  tilste- 
de) og  andagtsfuldhed  hvor- 
under vi  nød  nadveren  og 
talerne.  Det  gjorde,  at  vi  al- 
le fik  det  fulde  udbytte  af 
det  tilrettelagte  program. 

De  Unge  Voksne  i  Kø- 
benhavns Stav  har  dannet 
deres  eget  kor,  som  sang  til 
mødet  og  bror  Flemming 
Hall  fra  Allerød  Ward  spil- 
lede et  musiknummer  på 
flyglet. 

Emnet  for  mødet  var: 
»Glæden  ved  at  være  med- 


lem af  Jesu  Kristi  Kirke«. 
Som  UV-forældre  i  Køben- 
havns Stav  har  det  været 
en  stor  og  opbyggende  ople- 
velse igen  at  arbejde  i  ung- 
domsprogrammet og  opleve 
den  entusiasme  og  tro  på, 
at  tingene  kan  udføres,  når 
vi  står  sammen  om  arbej- 
det. 


Kirsten  og  Per  Meilsøe 

arbejder  som  UV'forældre 
i  Københavns  Stav. 


Til  det  første  UV-nadvermøde 
var  der  65  tilstede . 
De  unge  i  Københavns  Stav 
nød  at  være  til  deres  eget 
nadvermøde . 
(Foto:  Meilsøe) 

Præsident  Hinckley 
besøger  de  hellige  i  Asien 

Og  indvier  templet  i  Hong  Kong 


Shenzhen,  Folkerepublikken  Kina.  Præsident  og  søster  Hinckley,  i  midten,  bliver  fotograferet 
sammen  med  optrædende  fra  det  kinesiske  kulturcenter.  Med  i  billedet  (fra  venstre)  ses  ligeledes  ældste 
og  søster  Joseph.  B.  Wirthlin;  præsident  og  søster  Thomas  S.  Monson;  samt  (til  højre  for 
præsident  Hinckley)  ældste  og  søster  Neal  A.  Maxwell. 
Foto:  Gerry  Avant,  Church  News 


I løbet  af  et  travlt  18- 
dages  besøg  i  syv  lande 
og  et  territorium  i  Asien 
besøgte  præsident  Gordon 
B.  Hinckley  13  byer,  mød- 
tes med  en  række  regerings  - 
embedsmænd,  besvarede 
talrige  spørgsmål  fra  journa- 
lister, holdt  2 1  taler  til  over 
75.000  mennesker  samt 


indviede  templet  i  Hong 
Kong.  Præsident  Hinckley 
var  under  hele  turen  ledsa- 
get af  sin  hustru,  Marjorie, 
samt  af  ældste  Joseph  B. 
Wirthlin  fra  De  Tolv 
Apostles  Kvorum  samt  af 
dennes  hustru,  Elise.  Andre 
generalautoriteter  sluttede 
sig  til  Kirkens  præsident  og 


hans  gruppe  på  forskellige 
tidspunkter  i  løbet  af  de  18 
dage. 

Japan 

Den  17.  maj  ankom  præsi- 
dent Hinckley  til  Tokyo, 
der  var  det  første  stop  på 
hans  rejse  i  Asien,  hvilket 
var  det  første  besøg  af  en  af 


Kirkens  præsidenter  i  Asi- 
en, siden  præsident  Kimball 
indviede  templet  i  Tokyo  i 
1981. 

Mens  præsident  Hinck- 
ley opholdt  sig  i  Japan 
præsiderede  han  over  samt 
talte  ved  adskillige  møder: 
en  fireside  og  et  møde  for 
missionærerne  i  Tokyo, 

en  pressekonference  i 
Tokyo,  en  regionalkonfe- 
rence i  Osaka,  en  fireside 
og  et  møde  for  mission- 
ærerne i  Fukuoka  samt  en 
fireside  for  medlemmer  og 
missionærer  i  Naha  på 
Okinawa. 

»Dette  er  45.  eller  46. 
gang,  jeg  er  i  Japan,«  sagde 
han  ved  en  lejlighed.  »Jeg 
har  set  mange  mirakler  i  lø- 
bet af  den  tid,  som  jeg  er 
kommet  her.« 

I  dag  har  Japan  et  tem- 
pel og  der  er  over  100.000 
medlemmer  af  Kirken  i  25 
stave  og  9  missioner  i  Kir- 
ken. »Hvis  præsident 
Grant  var  her  nu,  ville  han 
græde  af  taknemmelighed, 
for  det  er  den  følelse,  jeg 
oplever  nu,  mens  jeg  ser  ind 
i  jeres  ansigter,«  sagde  præ- 
sident Hinckley  i  sin  tale  til 
sit  stående  publikum.  »Jeg 
ser  en  sådan  styrke,  som  jeg 
aldrig  har  drømt  om  i  dette 
land.« 

Præsident  Hinckley  af- 
lagde ligeledes  under  sit  be- 


Hong  Kong.  Kirkens  ledere 
forlader  templet  sammen  med 
deres  hustruer  for  at  deltage 
i  grundstensnedlæggelsen. 
Præsident  og  søster  Hinckley 
og  præsident  og  søster  Mon- 
son  leder  gruppen. 
Foto:  Gerry  Avant, 
Church  News 


søg  i  Japan  et  høflighedsvi- 
sit  hos  Walter  Mondale, 
USAs  ambassadør  i  Japan, 
og  tilbragte  næsten  to  timer 
med  journalister  fra  Japans 
syv  førende  aviser  og  tids- 
skrifter. Han  mødtes  ligele- 
des med  mange  lokale  lede- 
re i  de  områder,  som  han 
besøgte. 

Korea 

Præsident  Hinckley  kom 
efter  sit  besøg  i  Japan  til 
Korea,  hvor  han  ankom  til 
Pusan  den  2 1 .  maj .  Mens 
præsident  Hinckley  op- 
holdt sig  i  Pusan,  mødtes 
han  med  fuldtidsmission- 
ærerne  ved  en  missionær- 
konference, talte  ved  en  fi- 
reside samme  aften  for 
medlemmerne  og  besøgte 
FNs  krigskirkegård. 

Den  næste  dag,  den  22. 
maj,  ankom  han  til  Seoul 
til  yderligere  møder  med 
missionærerne  og  medlem- 
merne. Mens  han  opholdt 
sig  i  Seoul,  besøgte  han 
templet  i  Seoul  og  mødtes 


med  13  journalister  fra  le- 
dende nationale  aviser. 

»Jeg  begyndte  første 
gang  at  komme  til  Korea 
for  36  år  siden,«  fortalte 
præsident  Hinckley  de 
medlemmer,  som  deltog  i 
en  fireside  i  Seoul.  »Landet 
var  et  andet  i  1960.  Der  var 
stor  fattigdom  og  lidelse 
blandt  folket. 

Nu  er  der  fremgang.  Der 
er  fred,  men  jeg  ved  ikke, 
om  der  findes  større  tro  nu 
end  dengang.  Jeg  har  haft 
mange  vidunderlige,  tros- 
fremmende  og  hellige  ople- 
velser i  dette  land  ... 

Templet  i  Hong  Kong 
indvies 

Efter  besøget  i  Korea  fløj 
præsident  Hinckley  til  Tai- 
pei  på  Taiwan,  hvor  han  li- 
geledes mødtes  med  med- 
lemmer og  missionærer. 
Derpå  drog  han  videre  til 
Hong  Kong,  hvor  han  ind- 
viede templet  i  Hong  Kong 
og  mødtes  med  mission- 
ærerne. 


Præsident  Hinckley  besøg- 
te første  gange  Hong  Kong 
for  36  år  siden  i  1960, 
da  han  ledte  Kirkens  værk 
i  Asien.  »Dette  tempel 
repræsenterer  en  af  de  stør- 
ste drømme  i  mit  liv,«  for- 
talte Kirkens  leder  ved  et 
møde  for  missionærerne 
dagen  før  indvielsen  den 

26.  maj. 

Det  regnede  det  meste  af 
søndagen  under  de  fire  før- 
ste indvielsessessioner  (tre 
blev  afholdt  mandag  den 

27.  maj),  selv  om  det  kort 
holdt  op  med  at  regne  kl.  8 
om  morgenen  ved  grund- 
stensnedlæggelsen, hvor 
man  i  en  boks  indemurede 
kopier  af  historiske  doku- 
menter og  fotografier  samt 
andre  betydningsfulde  ting 
for  medlemmerne  i  Hong 
Kong. 

Over  5000  mennesker 
deltog  i  syv  indvielsessessio- 
ner, herunder  flere  hundre- 
de medlemmer  fra  Singa- 
pore, Taiwan,  Thailand  og 
andre  områder. 

Første  besøg  i  Kina 

Den  28.  maj  blev  præsident 
Hinckley  efter  den  sidste 
indvielsessession  den  første 
af  Kirkens  præsidenter,  som 
besøgte  Folkerepublikken 
Kina,  hvor  han  tilbragte  en 
nat  i  Shenzhen  i  Kina  lige 
på  den  anden  siden  af 
grænsen  mellem  Kina  og 
Hong  Kong.  Over  500  ud- 
klædte folkedansere  og  op- 
trædende stod  langs  vejen 
for  at  hilse  på  præsident 
Hinckley  og  hans  følge  un- 
der deres  korte  ophold  her. 

Cambojda 

Efter  denne  nat  i  Kina  rejste 
præsident  Hinckley  til 
Cambodja,  hvor  han  den 
28.  maj  stod  på  cn  bakke, 
hvorfra  man  kunne  se  ud 
over  Mekong-floden  i 
Phnom  Penh  og  bad  en  ind- 
vielsesbøn,  hvor  han  indvi- 
ede landet  til  missionering. 
Flere  end  400  medlemmer 
og  undersøgere  samledes  om 
aften  til  et  møde  i  hotellets 
mødesal  i  Phnom  Penh. 


Vietnam 

Onsdag  den  29.  maj  op- 
holdt præsident  Hinckley 
sig  i  Ho  Chi  Minh  By 
(Saigon).  Mens  han  var 
der,  stod  han  på  taget  af 
Caravelle  Hotel,  hvor  han  i 
1966  havde  bedt  en  indvi- 
elsesbøn  for  missionering  i 
det  daværende  Sydvietnam. 
Præsident  Hinckley  besøgte 
også  25  lokale  medlemmer  i 
en  lokal  kirkeleders  hjem. 
Samme  eftermiddag  fløj 
han  til  Hanoi  og  besøgte  de 
19  medlemmer  af  Hanoi 
Gren  -  ægtepar,  som  udfø- 
rer humanitært  arbejde  for 
Kirken,  og  udlændinge, 
som  bor  der.  Mens  præsi- 
dent Hinckley  opholdt  sig  i 
Hanoi,  bad  han,  hvad  han 
kaldte  et  »tillæg«  til  sin 
tidligere  indvielsesbøn, 
hvori  han  nu  indviede  hele 
Vietnam. 

Fillipinerne 

Senere  samme  aften  ankom 
præsident  Hinckley  til  Fi- 
lippinerne, hvor  han  mød- 


tes med  medlemmer  og  mis- 
sionærer i  Manila  og  Cebu. 

Tidligt  torsdag  morgen 
mødtes  præsident  Hinckley 
med  en  journalist  fra  en  na- 
tional avis  og  deltog  i  et  tv- 
interview,  der  blev  udsendt 
over  150  kabeltv-stationer 
på  Filippinerne. 

Mens  præsident  Hinck- 
ley opholdt  sig  i  Manila,  tal- 
te han  til  ca.  35.000  med- 
lemmer, som  fyldte  en  lokal 
sportsarena.  Trofaste  med- 
lemmer begyndte  allerede 
tidligt  om  morgenen  at  dan- 
ne kø  til  mødet  der  først 
skulle  begynde  kl.  19.00  sam- 
me aften.  Denne  aften  blev  i 
hundredvis,  som  tidligere 
var  blevet  afvist,  lukket  ind. 

Præsident  Hinckley  ef- 
terlod ligeledes  sin  velsig- 
nelse over  dem,  som  var  til 
stede:  »Jeg  velsigner  jer,  at 
I,  hvis  I  vil  vandre  i  tro  og 
efterleve  evangeliet,  vil  ha- 
ve mad  på  jeres  bord,  tøj  på 
kroppen,  tag  over  hovedet 
og  opleve  himlens  velsig- 
nelser.« 


Eftermiddagen,  fredag  den 
3 1 .  maj  var  meget  hed,  da 
præsident  Hinckley  mødtes 
med  flere  end  9000  med- 
lemmer af  Kirken  i  Cebu. 
Mødet  blev  afholdt  så  tid- 
ligt på  dagen,  så  de  mange 
medlemmer,  der  måtte  rejse 
med  færge  for  at  kunne  del- 
tage, ville  kunne  nå  deres 
færge  hjem  igen. 

Saipan 

Undervejs  fra  Filippinerne 
erfarede  præsident  Hinck- 
ley, at  flyet  skulle  tanke  op 
på  Saipan,  og  han  bad  der- 
for ældste  Ben  B.  Barks  fra 
De  Halvfjerds,  som  er  præsi- 
dent for  området,  der  dæk- 
ker Filippinerne  og  Mikro- 
nesien, om  at  ringe  i  forve- 
jen og  fortælle,  at  profeten 
med  glæde  ville  mødes  med 
missionærerne  og  medlem- 
merne der.  Mens  flyet  blev 
tanket  op,  mødtes  præsident 
Hinckley  med  10  missionæ- 
rer og  ca.  60  lokale  medlem- 
mer. Det  var  en  kort,  men 
»vidunderlig  oplevelse.« 


Manila,  Filippinerne. 
Præsident  og  søster  Gordon 
B.  Hinckley  bydes 
velkommen  af  over  35.000 
medlemmer  og  gæster 
forsamlet  i  det  overfyldte 
Amoranto  Sportskompleks 
til  en  fireside  den  30.  maj. 
Foto:  Gerry  Avant, 
Church  News 

Budskab  fra  præsident 
Graham  W.  Doxey 


De  få  timer  syntes  så 
korte,  og  dog  var  de 
yderst  betydningsfulde. 
Herrens  profet  kom  ned  fra 
himlen  og  landede  i  Dan- 
mark. Det  var  en  smuk  og 
klar  morgen  og  en  stor  vel- 
signelse for  dette  folk,  da 
han  trykkede  folk  i  hænder- 
ne og  varmede  deres  hjerter 
og  forkyndte  med  høj  røst. 
Løfter  gav  han  også. 

I  en  åbenbaring  til  pro- 
feten Joseph  Smith  i  no- 
vember 1831  (L  og  P 
133:36-39)  omtales  en  en- 
gel, som  flyver  midt  i  him- 
len og  som  har  et  evigt 
evangelium,  og  som  skal  ... 
»vise  sig  for  mange,  som 
bor  på  jorden.  Og  Guds  tje- 
nere skal  gå  ud  og  råbe  med 
høj  røst:  Frygt  Gud  og  giv 
ham  ære  ...  og  tilbed  ham, 
som  har  skabt  himlen  og 
jorden  og  havet  og  vande- 
nes kilder.«  Således  var  det 
for  Danmark  den  14-  juni 
1996. 

Præsident  Hinckley  er- 
klærede, at  vi  er  et  »pagts- 
folk«.  Pagten,  som  oprinde- 
ligt blev  indgået  mellem 
Herren  og  Abraham,  er 
bindende  for  os  i  dag,  hvis 
vi  lever  værdigt  hertil.  Han 
beskrev  den  pagt,  hvor  Her- 
ren lovede  at  være  vores 
Gud,  hvis  vi  vil  være  hans 
folk.  Han  sagde:  »Det  er  et 
forhold,  som  har  evige  kon- 
sekvenser.« Han  sagde:  »Vi 
har  mange  ting,  som  vi  må 
forbedre  -  lad  os  være  tro- 
faste.« Han  sagde  specifikt: 


»Vi  må  være  anderledes 
end  verden  -  være  noget 
for  os  selv  -  og  rejse  os  over 
verden.« 

Til  de  unge  lovede  han, 
at  de  vil  blive  misundt  af 
deres  jævnaldrende,  hvis  de 
vil  forblive  rene  både  i  op- 
førsel og  sprogbrug.  Det  er 
en  yderst  interessant  velsig- 
nelse. Ofte  søger  menne- 
sker, som  kompromitterer 
deres  standarder,  at  gøre  det 


for  at  blive  accepteret  af 
andre.  Her  lover  profeten, 
at  det  modsatte  er  tilfældet. 
Han  lovede,  at  andre  vil 
nære  den  største  respekt  og 
beundring  for  de  hellige, 
som  er  trofaste  og  lydige. 

Mænd,  som  bærer  præ- 
stedømmet, blev  mindet 
om  »den  store  skat,  som  I 
bærer  på«,  men  han  adva- 
rede om,  at  »I  må  ære 
den«.  Behandl  din  hustru 


Præsident  Graham  W,  Doxey 


med  kærlighed  og  venlig- 
hed. Man  kan  ikke  indtræ- 
de i  den  højeste  grad  af  det 
celestiale  rige,  medmindre  I 
går  hånd  i  hånd. «  Hvilken 
vidunderlig  tanke,  som 
kommer  gennem  Herrens 
talerør  i  dag,  hvor  ægteska- 
bet påkalder  sig  så  ringe  re- 
spekt, og  hvor  familier  er 
ved  at  blive  en  »uddøende 
race.«  Profeten  sagde:  »Gift 
jer  i  templet  -  og  det  gør  1 
ved  at  omgås  med  menne- 
sker, som  er  værdige  til  at 
indtræde  i  templet.« 

Et  af  det  mest  rørende 
øjeblikke  indtraf,  da  han 
talte  om  den  tro,  hengiven- 
hed og  offervilje,  som  de 
første  hellige  fra  Danmark 
udviste,  da  de  reagerede  po- 
sitivt på  kaldet  om  at  flytte 
til  Zion.  Han  sagde,  at  de 
hellige  i  Danmark  nu  bliver 
kaldet  til  at  opbygge  Zion  i 
Danmark. 

Han  sagde:  »Der  er  sorg 
i  mit  hjerte  over,  at  værket 
går  så  langsomt.«  Han  ud- 
fordrede alle  til  at  bede  og 
arbejde  og  arbejde  og  bede 
om,  at  flere  vil  acceptere 
evangeliet.  Profeten  lovede, 
at  hvis  de  hellige  vil  gøre 
dette,  vil  medlemstallet  i 
Danmark  fordobles  i  løbet 
af  fem  år.  Han  sagde:  »Jeg 
tror,  at  I  kan  gøre  det.« 
Min  egen  betragtning  er,  at 
den  almindelige  vækst  i 

Kirken  normalt  synes  at 
være  et  resultat  af  fuldtids- 
missionærernes  arbejde 
med  at  finde  og  døbe.  Men 
præsident  Hinckley  gjorde 
det  meget  klart,  at  en  for- 
trøstning til  denne  hold- 
ning alene,  ikke  vil  virke- 
liggøre den  vækst,  som  han 
forudser.  Han  lagde  ansva- 
ret for  denne  fordobling  af 
medlemstallet  over  på  »... 
jer,  som  er  her.  Det  er  op  til 
jer.«  Dette  ansvar  hviler  på 


de  1608  medlemmer  af  Kir- 
ken, som  overværede  disse 
møder.  Jeg  hørte  ikke  præ- 
sident Hinckley  åbent  pro- 
fetere, at  Kirken  ville  for- 
doble sit  medlemstal  på  fem 
år.  Det  vil  kun  ske,  hvis 
medlemmerne  begynder  at 
dele  deres  glæde,  fred  og 
overbevisning  med  andre. 

Vi  har  oplevet  det  sjæld- 
ne privilegium  at  blive  be- 
søgt af  en,  der  er  som  en 
engel,  der  flyver  midt  i 


himlen  og  »råbte  med  høj 
røst«.  Præsident  Hinckley 
fik  sit  »hjertes  ønske  op- 
fyldt« (Alma  29:1),  så  han 
kunne  gå  ud  og  tale  overalt 
i  verden.  Hans  rejseplaner 
førte  ham  i  løbet  af  en  må- 
ned til  18  dage  i  Orienten 
og  5  dage  i  Europa.  Vi  var 
vidne  til  opfyldelsen  af  løf- 
ter givet  i  skrifterne. 

Ja,  jeg  ville  forkynde 
omvendelse  og  forløsnings- 
planen  til  hver  eneste  sjæl, 


som  med  en  tordenrøst,  at 
de  skulle  omvende  sig  og 
komme  til  vor  Gud,  at  der 
ikke  mere  skulle  være  no- 
gen sorg  på  hele  jorden. 
Alma  29:2 

Der  er  sorg  overalt  i  ver- 
den. Oh,  hvor  er  vi  velsig- 
nede, at  vi  har  en  levende 
profet  til  at  lede  os  gennem 
disse  de  sidste  dage. 

Ældste  Graham  W.  Doxey 
26.  juni  1996 


Paf  over  PAF 


Den  ene  af  de  tre  ho- 
vedopgaver som  Her- 
ren har  givet  sit  pagtsfolk  er 
at  forløse  vore  døde  gen- 
nem slægtsforskning  og 
tempelarbejde. 

Det  var  derfor  med  ban- 
kende hjerte  at  vores 
slægtsforsknings  kyndige  sø- 
ster Anne  Margrethe 
Krogh-Thomsen  fra  Ølstyk- 
ke, Roskilde  Ward  i  Køben- 


havns Stav,  tog  fat  på  en  af 
sit  livs  store  udfordringer, 
nemlig  igennem  seks  fulde 
dage  fra  ni  til  fem,  at  under- 
vise tre  hold  søskende  fra 
Københavns  Stav  i  slægts- 
forskning på  computer. 

Hvordan  kommer 
jeg  i  gang 

For  en  begynder  i  slægts- 
forskning må  det  første  mål 


være  at  bringe  sig  selv  samt 
navne  og  datoer  på  sine  af- 
døde forældre,  bedsteforæl- 
dre og  oldeforældre  til 
templet.  For  at  kunne  gøre 
dette  er  det  fuldt  tilstræk- 
keligt, udover  sin  tro  og  sit 
medlemskab  af  Kirken,  at 
være  i  besiddelse  af  en  kug- 
lepen og  et  stykke  papir. 

Men  efterhånden  som  de 
fire  ovennævnte  generatio- 


ner -  gennem  studie  på  et 
af  Kirkens  familiehistoriske 
biblioteker  eller  på  et  af 
landsarkiverne  -  bliver  til 
seks,  otte  eller  måske  tolv 
generationer,  kan  compute- 
ren, sammen  med  det  af 
Kirken  udviklede  slægtsfor- 
ningsprogram,  PAF,  blive 
en  stor  hjælp,  når  det  drejer 
sig  om  at  holde  styr  på  de 
mange  data. 


Søskende  fra  Københavns 
Stav  bruger  to  hele  dage 
på  at  lære  PAF -programmet 
at  kende . 
(Foto:  Madsen) 

5  kroner  for  en 
komplet  slægtshistorie 

Ved  hjælp  af  denne  ypperli- 
ge og  efterhånden  lettil- 
gængelige teknik,  kan  man 
f.eks  give  sine  børn  og  bør- 
nebørn hver  en  diskette 
med  hele  slægtshistorien 
formedelst  5  kroner  pr.  stk. 
-  eller  man  kan  udveksle 
data  med  andre  slægtsfor- 
skere. 

Lærebog  som 
enhver  kan  benytte 

Søster  Krogh-Thomsen  har 
igennem  de  sidste  to  år  un- 
dervist mere  end  tusind  ik- 
ke medlemmer  på  aftensko- 
len, hvilket  gør  hende  til 
en  ubestridt  kapacitet  på 
området. 

De  første  år  benyttede 
hun  den  almindelige  en- 
gelsksprogede lærebog  (ma- 
nual), som  hører  til  PAF- 
programmet,  men  da  hen- 
des elever  spænder  over  al- 
le alderskategorier,  og  nogle 
er  fyldt  både  halvfjerds  og 
firs  år,  uden  nogensinde  at 
have  haft  med  en  computer 
at  gøre  -  endsige  lært  en- 
gelsk til  andet  end  husbe- 
hov, udviklede  søster 
Krogh-Thomsen  en  manu- 
el, som  selv  en  almindelig 
firsårig  førstegangsbruger  af 
EDB  kan  anvende. 


Søster  Nielsen  fra 
Roskilde  Ward  var  en  af 
kursusdeltagerne. 
(Foto:  Madsen) 

Vi  var  flere  førstegangsbru- 
gere af  programmet,  der 
blev  glædeligt  overrasket 
over  hvor  let  det  var,  med 
to  pegefingre  at  indskrive 
os  selv  samt  vores  forfædre 
på  computeren  og  siden 
modtage  en  flot  anetavle 
eller  familieskema  på  prin- 
teren. 

En  PAF-instruktør 
i  hvert  ward 

I  de  varme  sommerdage  fra 
den  10.  til  den  15.  juni  pas- 
serede godt  og  vel  30  vor- 
dende PAF- instruktører 
igennem  Engskolens  lyse  og 
venlige  EDB-lokale  i  Her- 
lev. 

Hvert  hold  søskende 
blev  undervist  i  to  dage  (16 
timer).  Søster  Krogh- 
Thomsen  blev  godt  assiste- 
ret af  søster  Lis  Billeskov 
Jansen  og  Kathrine  Peter- 
sen samt  af  sin  dygtige  elev 
Trine. 

Ideen  bag  projektet  er  at 
hvert  ward  og  gren  i  Kø- 
benhavns Stav  bør  have 
een  eller  flere  instruktører, 
som  kan  undervise  kom- 


mende brugere  af  Personal 
Ancestral  File. 

Med  PAF  kan  du  kom- 
munikere med  det  verdens- 
omspændende net  af  SDH- 
familieforskere  samt  med 
den  centrale  databank  for 
familiehistorie  i  Salt  Lake 
City.  Men  vigtigst  i  denne 
sammenhæng  er  at  PAF  er 
tempelcompatibelt  -  eller 
sagt  med  andre  ord,  du  kan 
selv  sende  eller  bringe  di- 
sketter med  navne  til  Her- 
rens tempel. 


Det  er  en  oplevelse  at  være 
en  del  af  det  store  familie- 
historiske arbejde,  som  Her- 
ren har  indbudt  sine  sønner 
og  døtre  til  at  være  med  i  - 
snyd  ikke  dig  selv  for  den- 
ne velsignelse  -  tag  fat  alle- 
rede i  dag  -  med  papir  og 
kuglepen. 

Kjeld  W.  Rasmussen 

er  medlem  af  Københavns 
1 .  Ward  og  er  Informations- 
chef i  Københavns  Stav. 


Søster  Krogh-Thomsen 
Underviser  søskende 
på  en  skole  i  Herlev. 
(Foto:  Madsen) 

Tidligere 
missionspræsidentpar 
i  Danmark 
er  atter  på  mission 


Don  L.  og  Marva  S. 
Christensen  er  igen  på 
mission.  Denne  gang  er 
de  kaldet  til  at  lede 
Kirkens  besøgscenter,  der 
ligger  på  tempelgrunden 
i  Washington  D.C.  i  USA. 


Mange  medlemmer  i 
Danmark  husker  må- 
ske bedst  ægteparret  fra  de- 
res tid  som  missionspræsi- 
dentpar i  Den  Danske  Mis- 
sion fra  1966-69.  Det  var 
en  tid  hvor  arbejdet  gik 
fremad  og  ligeledes  en  tid 
hvor  missionspræsidenten 
spillede  en  afgørende  rolle  i 
den  daglige  ledelse  af  Kir- 
ken i  Danmark.  Det  var  før 
den  første  Stav  blev  opret- 
tet i  Danmark,  hvilket  be- 
tød at  distriktspræsidenter- 
ne  arbejdede  under  missi- 
onspræsidentens  ledelse. 

For  både  Don  og  Marva 
var  deres  mission  som  mis- 
sionspræsidentspar  ikke  de- 
res første  mission  til  landet. 
Don  Christensen  havde  tid- 
ligere tjent  som  fuldtidsmis- 
sionær  og  Marva  var  datter 
af  tidligere  missionspræsi- 
dent  Edward  H.  Sørensen, 
der  præsiderede  over  Den 
Danske  Mission  fra  1949- 
52. 

I  1986,  da  daværende 
missionspræsident  Svend- 
sen blev  alvorligt  syg,  blev 
Don  Christensen  atter  kal- 
det til  at  præsidere  over 
Den  Danske  Mission,  om- 
end  for  en  kort  periode. 


Parrets  nuværende  mission 
som  leder  af  besøgscentret  i 
Washington  er  således  deres 
fjerde  mission  og  tredje 
sammen. 

Kirkenyts  udsendte  med- 
arbejder blev  med  glæde 
modtaget  af  ældste  og  sø- 
ster Christensen,  der  var  så 


glade  for  at  høre  nyt  fra 
Danmark. 

-  Vil  du  ikke  nok  sende 
vores  varmeste  hilsner  til 
alle  de  hellige  hjemme  i 
Danmark,  vi  elsker  dem  al- 
le og  vil  så  gerne  se  jer  al- 
lesammen igen,  udtrykte 
parret. 


Don  L.  og  Marva  S. 
Christensen  foran 
Kristusfiguren 
i  besøgscenteret 
i  Washington  D.C. 
(Foto:  TD) 


Don  og  Marva  Christen- 
sen har  6  børn,  der  alle  i 
dag  er  bosat  i  Utah.  4  ud  af 
de  6  er  gift  og  4  har  tjent 
fuldtidsmissioner  for  Kir- 
ken. 

I  besøgscentret  i  Wa- 
shington D.C.  præsiderer 
parret  over  14  søstermissio- 
nærer og  2  ægtepar,  der  alle 
arbejder  som  værter  for 
centrets  gæster  der  som  re- 
gel ligger  på  et  par  tusinde 
besøgende  hver  måned.  I 
december  måned  går  det 
dog  rigtig  løs,  da  centret  da 
gæster  mellem  otte  og  ti-tu- 
sinde  mennesker. 

Besøgscentret,  der  lige- 
som centret  i  Salt  Lake  har 
en  kopi  af  Thorvaldsens 
Kristus  figur,  danner  ram- 
men om  mange  kulturelle 
aktiviteter,  så  som  kunstud- 
stillinger og  koncerter  af 
kendte  kunstnere.  Cente- 
ret, der  huser  indtil  flere 
biografsale  benyttes  også 
flittigt  af  Kirkens  lokale 
medlemmer  i  området. 

Skulle  der  være  søsken- 
de i  Danmark,  der  ønsker  at 
komme  i  forbindelse  med 
ældste  og  søster  Christen- 
sen kan  deres  adresse  fås  på 
»kirkenyts«  redaktion. 

SP 


AUGUST  1996 


20 


